Document ID: 32014D0442

DEĊIŻJONI TA' IMPLIMENTAZZJONI TAL-KUMMISSJONI
tas-7 ta' Lulju 2014
Li tapprova l-pjanijiet għall-eradikazzjoni tad-deni Afrikan tal-ħnieżer fi ħnieżer slavaġ f'ċerti żoni tal-Litwanja u l-Polonja
(notifikata bid-dokument C(2014) 4551)
(It-testi bil-Litwan u bil-Polakk biss huma awtentiċi)
(2014/442/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 2002/60/KE tas-27 ta' Ġunju 2002 li tistabbilixxi miżuri għall-kontroll tad-deni Afrikan tal-qżieqeż u li temenda d-Direttiva 92/119/KEE għar-rigward tal-marda Teschen u d-deni Afrikan tal-qżieqeż (1), u partikolarment l-Artikolu 16 tagħha,
Billi:
(1)
Id-Direttiva 2002/60/KE tintroduċi l-miżuri minimi tal-Unjoni għall-kontroll tad-deni Afrikan tal-ħnieżer, inklużi dawk li għandhom jiġu applikati jekk tiġi kkonfermata l-preżenza tad-deni Afrikan tal-ħnieżer fil-ħnieżer slavaġ.
(2)
Fil-bidu tal-2014, il-Litwanja u l-Polonja kkonfermaw il-preżenza tad-deni Afrikan tal-ħnieżer fi ħnieżer slavaġ fil-fruntiera mal-Belarus u kienu adottaw miżuri għall-kontroll tal-marda kif previst fid-Direttiva 2002/60/KE. Sabiex tistabbilixxi l-miżuri ta' kontroll xierqa u sabiex jiġi evitat it-tixrid tal-mard, ġiet stabbilita lista tal-Unjoni ta' żoni ta' riskju għoli fl-Anness tad-Deċiżjoni ta' Implimentazzjoni tal-Kummissjoni 2014/178/UE (2). Il-Partijiet I u II ta' dak l-Anness jelenkaw iż-żoni fil-Litwanja u fil-Polonja fejn il-pjanijiet ta' eradikazzjoni se jiġu implimentati.
(3)
Fid-dawl tal-qagħda epidemjoloġika u skont id-Direttiva 2002/60/KE, il-Litwanja u l-Polonja ssottomettew lill-Kummissjoni l-pjanijiet għall-eradikazzjoni tad-deni Afrikan tal-ħnieżer fiż-żoni milquta ta' dawk l-Istati Membri.
(4)
Dawn il-pjanijiet imressqa mil-Litwanja u mill-Polonja ġew eżaminati mill-Kummissjoni u nstab li huma konformi mad-Direttiva 2002/60/KE.
(5)
Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
Il-pjan imressaq mil-Litwanja fit-22 ta' April 2014 għall-eradikazzjoni tad-deni Afrikan tal-ħnieżer fiż-żoni msemmija fl-Anness tad-Deċiżjoni ta' Implimentazzjoni 2014/178/UE huwa approvat.
Artikolu 2
Il-pjan imressaq mill-Polonja fl-14 ta' Mejju 2014 għall-eradikazzjoni tad-deni Afrikan tal-ħnieżer fiż-żoni msemmija fl-Anness tad-Deċiżjoni ta' Implimentazzjoni 2014/178/UE huwa approvat.
Artikolu 3
Il-Litwanja u l-Polonja jridu jdaħħlu fis-seħħ il-liġijiet, ir-regolamenti u d-dispożizzjonijiet amministrattivi għall-implimentazzjoni tal-pjanijiet imsemmijin fl-Artikoli 1 u 2.
Artikolu 4
Din id-Deċiżjoni hija indirizzata lir-Repubblika tal-Litwanja u lir-Repubblika tal-Polonja.
Magħmul fi Brussell, is-7 ta' Lulju 2014.

Labels: 20
18
6